**KooKoo** on vuonna 1965 perustettu kouvolalainen jääkiekkoseura, joka on pelannut kaudesta 2015–2016 alkaen SM-liigassa. Seuran virallinen, rekisteröity nimi on **KooKoo Hockey Oy**.

Sudet vuonna 1964, ennen KPL:n kanssa fuusioitumista (Kouvolan Kiekko-65).
KPL:n jääkiekkojoukkue v. 1960

Historia
--------

KooKoon perustivat Kouvolan kuntotalolla 3. marraskuuta 1965 kouvolalaiset urheiluseurat KPL ja Sudet, joilla oli aiemmin jääkiekko sivulajina. Monilla pelaajilla oli kasvattajaseurana ollut Kouvolan Urheilijoiden Palloilijat eli KUP. Seuran ensimmäinen virallinen ottelu pelattiin 17. marraskuuta 1965, jolloin seura voitti Kuusankosken Puhdin maalein 4–2. Jääkiekko-osaamista uusi seura sai runsaasti Lappeenrannasta, josta useat sen ensimmäisten vuosien pelaajat ja valmentajat olivat kotoisin.*lähde?*

### Osallistuminen alasarjoihin (1966–1972)

KooKoo aloitti liiton virallisissa sarjoissa kaudella 1966–1967, jolloin se osallistui maakuntasarjan Etelä-Suomen lohkoon. Kaudella 1967–1968 seura pelasi maakuntasarjan Suur-Savon lohkoa, jossa se sijoittui neljänneksi. Se pelasi maakuntasarjassa ilman suurta menestystä kaksi seuraavaa kautta. Kaudella 1970–1971 se sijoittui Kymenlaakson lohkossa toiseksi ja pääsi Suomi-sarjan karsintaan, mutta ei vielä tuolloin päässyt sarjaporrasta ylemmäksi.*lähde?*

### Aika Suomensarjassa ja I-divisioonassa (1972–1987)

KooKoo nousi toiseksi korkeimmalle sarjatasolle Suomensarjaan kauden 1971–1972 päätteeksi. Kausi 1973–1974 jäi joukkueen viimeiseksi Suomensarjassa sen sijoituttua Itälohkon toiseksi. SM-karsinnat eivät tuoneet paikkaa SM-sarjaan, joten matka jatkui vasta perustettuun sarjaan nimeltä I-divisioona. Joukkue pelasi kaudella 1981–1982 Sarkolan kaupunginosan ulkojäällä. Vuonna 1982 Kouvolaan rakennettiin jäähalli, mikä paransi toimintaedellytyksiä huomattavasti. Ensimmäinen jäähallissa pelattu ottelu marraskuussa 1982 KooKoon ja SaPKon välillä päättyi KooKoon 7–4-voittoon yli 4 000 katsojan edessä. Seura pääsi yrittämään nousua SM-liigaan ensimmäisen kerran kaudella 1984–1985 sijoituttuaan runkosarjassa kolmanneksi. Karsintasarjassa KooKoo ei kuitenkaan saavuttanut yhtään voittoa. Kaudella 1985–1986 joukkuetta valmensi Reino Ruotsalainen, jonka valmennuksessa joukkue sijoittui runkosarjassa jälleen kolmanneksi. Neljän joukkueen liigakarsinnassa joukkue sijoittui niin ikään kolmanneksi ja joutui näin jatkamaan divisioonassa. Kaudella 1986–1987 seura juhli ensimmäistä liiganousuaan voitettuaan divisioonan runkosarjan ylivoimaisesti ennen TuToa.*lähde?*

### Aika SM-liigassa (1987–1990)

KooKoon ensimmäinen kausi jääkiekon SM-liigassa oli vaikea. Keväällä 1988 seuran joukkue pelasi tasaisen viiden ottelun karsintasarjan lahtelaisen Kiekkoreippaan kanssa. Neljäs ottelu venyi jatkoajalle, jossa Lasse Tasala ratkaisi voiton kouvolalaisille. Sen jälkeen seura säilytti liigapaikkansa kotijäällään pelatussa ratkaisevassa viidennessä ottelussa.*lähde?*

Toisen kautensa liigassa KooKoo pelasi kaudella 1988–1989 Urpo Ylösen valmentamana. Tällöin joukkue saavutti toistaiseksi parhaan sijoituksensa liigan yhdeksäntenä.*lähde?*

Joukkueen viimeinen kausi liigassa tuolloin oli hyvin ailahtelevainen, ja se putosi takaisin ensimmäiseen divisioonaan hävittyään karsinnassa Hockey Reippaalle.*lähde?*

### Takaisin divariin ja putoaminen II-divisioonaan (1990–1998)

KooKoo aloitti 1990-luvun ensimmäisessä divisioonassa. Joukkue kuului sarjan kärkeen, vaikka sen talous oli ajautunut liigavuosien veloista johtuen vaikeuksiin. KooKoo putosi takaisin alasarjoihin vuonna 1997, kun ensimmäisen divisioonan joukkuemäärää supistettiin neljällä. Seuran yksiselitteinen tavoite oli nousta takaisin ensimmäiseen divisioonaan. Joukkue selvisi karsintoihin asti, mutta Hyvinkään Ahmat voitti sen luvuin 3–2.*lähde?*

### Takaisin divariin ja siirtyminen Mestikseen (1998–2015)

Kaudella 1998–1999 KooKoo selvisi jälleen karsintoihin. Se onnistui voittamaan Uudenkaupungin Jää-Kotkat otteluin 3–2 ja nousi kahden vuoden tauon jälkeen takaisin ensimmäiseen divisioonaan.*lähde?*

KooKoo aloitti syksyllä 1999 ensimmäisessä divisioonassa. Vuonna 2000 joukkue siirtyi vastaperustettuun Mestikseen. Keväällä 2005 seura ilmoitti lopettavansa edustustason kiekkoilun, mutta joukkueen pelit jatkuivat uusien taustatekijöiden voimin. Seura tarjosi kaudella 2006–2007 sopimusta entiselle NHL-maalivahdille Roman Turekille. Keväällä 2010 seura voitti Mestiksen runkosarjan ensimmäisen kerran 23 vuoteen, ja kauden päätteeksi sen joukkue saavutti pronssimitalit voittamalla LeKin 4-2. KooKoon paras sijoitus on kauden 2013–2014 Mestiksen mestaruus.*lähde?*

### Nousu takaisin Liigaan (2015) ja ensimmäiset vuodet

KooKoo nousi takaisin SM-liigaan kaudeksi 2015–2016. Kaudella 2015–2016 KooKoo otti 26 voittoa, joista 16 tuli varsinaisella peliajalla, kokonaispistesaldo oli 78 ja lopputulos oli 11. *lähde?* SM-liigaan nousun lisäksi vuonna 2015 KooKoo myös täytti 50 vuotta. 

Kauden 2017–2018 alussa KooKoo teki seurahistoriaa jääkiekon SM-liigassa olemalla ensimmäistä kertaa sarjakärjessä. Joulukuussa 2017 seuran A-juniorijoukkue voitti Nuorten SM-liigan alkusarjan viimeisessä ottelussaan sarjakolmosen Oulun Kärpät 3–0 ja varmisti näin ensimmäistä kertaa paikkansa ylempään loppusarjaan, mihin pääsee alkusarjan kymmenen parasta. A-junioreiden sija oli lopulta alkusarjan kahdeksas.*lähde?*

### Kiekkohurmosta ja yllätyksiä (2020–)

KooKoo ja Kärpät vastakkain keväällä Oulun Raksilassa, kaudella 2022–2023
KooKoo teki kaudella 2019-2020 kouvolalaista kiekkohistoriaa varmistamalla ensimmäistä kertaa nousun ensimmäisen pääsarjatason pudotuspelipaikkaan. Pudotuspelit jäivät kuitenkin pelaamatta kauden jäädessä kesken koronaviruspandemian vuoksi. Seura olisi myös edustanut Suomea vuoden 2020 Spengler Cupissa mutta samalla syyllä turnaus myös peruttiin.

Kaudella 2020–2021 KooKoo eteni jääkiekon SM-liigassa pudotuspelien 1. kierrokselle. Ilves lopulta voitti sarjan yhteismaalein 6-4 ja eteni puolivälieriin Lukkoa vastaan.

Kaudella 2021–2022 KooKoo eteni kolmannen kerran Liigan pudotuspeleihin, 1. kierrokselle vastaan asettui tuttu paikallisvastustaja Lahden Pelicans. Lahdessa 1. kierroksen avausottelussa KooKoo voitti Pelicansin 2–1 ja pani ottelusarjan 1–0-tilanteeseen. Kouvolassa kuitenkin Pelicans onnistui ensin tasoittamaan ottelusarjan voitot 1–1:een, jonka jälkeen siirryttiin jatkoerään viidellä viittä vastaan, 20 minuutin jatkoeriä tahkottiin maaliin asti. Ottelu ratkesi vasta toisessa jatkoerässä, kun KooKoon puolivälieräpaikan ratkaisi Radek Koblizek. Puolivälierissä KooKoo kaatoi vanhan Mestis-vastustajansa Mikkelin Jukurit otteluvoitoin 4–3, ja eteni välieriin seurahistoriansa ensimmäistä kertaa pääsarjatasolla. Välierissä odotti runkosarjan voittanut Tampereen Tappara, jolle KooKoo kuitenkin hävisi sarjan voitoin 4–1. Kausi päättyi historialliseen pronssiotteluun, jossa KooKoolla olisi ollut mahdollisuus saavuttaa seuran ensimmäinen arvomitali SM-tasolla. Tampereen Ilves vei lopulta pronssimitalit nimiinsä 3–2-lukemin.

Kaudella 2022–2023 KooKoolla oli vaihteleva kausi alla sekä runkosarjan loppupuolella taisteli HPK:n ja Jukureiden kanssa viimeisestä pudotuspelipaikasta. Sijoitukset ratkesivat viimeisellä ottelukierroksella, jossa KooKoo kaatoi TPS:n Turussa maalein 7–3 ja näin eteni neljättä kertaa peräkkäin Liigan pudotuspeleihin. 1. kierrokselle vastaan asettui Oulun Kärpät, jolle KooKoo hävisi sarjan avausottelun Oulussa mutta voitti kaksi seuraavaa ja eteni 2–1-voitoin puolivälieriin. Puolivälierissä KooKoo kohtasi jälleen runkosarjan voittaneen Tapparan, joka päätti KooKoon kauden suoraan otteluvoitoin 4–0.

Kotihalli
---------

KooKoo pelaa kotiotteluitansa Lumon-areenalla, joka sijaitsee noin 800 metrin päässä Kouvolan keskustasta. Lumon Areenan katsojakapasiteetti on 5 200 katsojaa.

Kaudella 1981–1982 I-divisioonassa KooKoo pelasi poikkeuksellisesti Sarkolan kaupunginosan ulkojäällä, Kouvolan jäähallin (Lumon areenan) rakennuksen aikana. Joka lopulta valmistui vuonna 1982.

Kouvolan jäähallin virallinen yleisöennätys on vuodelta 2020 liigaottelusta KooKoo-Jukurit, jota seurasi 5 903 katsojaa. Mestis-ajan yleisöennätys on 5 194 katsojaa kevään 2014 viidennessä finaalissa, jossa KooKoo varmisti Mestiksen mestaruutensa ottamalla neljännen voittonsa Mikkelin Jukureista. KooKoon kotiareenan katsojakapasiteetti pieneni kaudeksi 2023–2024. Kapasiteetin muutos koski lähinnä Lumon Areenan seisomakatsomoita.

Kouvolan jäähalli peruskorjattiin vuosina 2005–2006 ja sitä on remontoitu useita kertoja 2010-luvulla.

Yleisöennätys kasvoi jo heti ensimmäisessä liigapelissä, jolloin katsojia saapui 5 251. Seuraava ennätys on 5 894 katsojaa, joka syntyi 28. tammikuuta 2017 ottelussa KalPaa vastaan.

*lähde?*Vuonna 2024 Lumon Areenalle ollaan rakennettu kokonaan uusi ravintola nimeltään Sandels Lounge, siellä myytävänä on esimerkiksi wingsejä.

### Maalilaulut

2000-luvun alusta lähtien on KooKoolla soinut maali- sekä voittolauluna yhdysvaltalaisen kitaristin Joe Satrianin kappale "Crowd Chant".

KooKoolla on maalilauluina soinut myös Las Ketchupin "Asereje" (vuosina 2003-2004) sekä Aarne Tenkasen kappale "Taas me tehtiin maali" (vuosina 2008-2018).

Kannattajat laulavat kaikissa otteluissa paljon kannatuslauluja kookoolle...

Tunnettuja pelaajia ja vaikuttajia
----------------------------------

### Jäädytetyt numerot

* **36** Mikko Outinen
* **81** Timo Nurmberg

### KooKoo Hall of Fame

Kunniagalleriaan valitaan KooKoolaisia, jotka ovat erityisen merkityksellisesti vaikuttaneet seuran kasvuun ja kehitykseen joko pelaajina, valmentajina, taustavaikuttajina tai useammassa näistä rooleista. KooKoo Hall of Fame on kunnianosoitus seuran värikkäille ja pitkille perinteille. KooKoo aateloi 13 ensimmäistä Hall of Famen jäsentä seuran 50-vuotisjuhlaottelussa 21. marraskuuta 2015 Turun Palloseuraa vastaan.

|  |  |
| --- | --- |
| * **1** Esa Sirén
* **2** Pekka Puujalka
* **3** Heikki Kokki
* **4** Ilkka Kannelkoski
* **5** Juhani Södervik
* **6** Heimo Mäkelä
* **7** Juhani Pousi
* **8** Harri Haapaniemi
 | * **9** Aki Räisänen
* **10** Ari Kotro
* **11** Jukka Virtanen
* **12** Seija Mark
* **13** Mikko Liukkonen
* **14** Lasse Malin
* **15** Kari Lindqvist
* **16** Jouni Frimodig
 |

### Seurassa pelanneet NHL- ja WHA-pelaajat

KooKoon oma kasvatti Jarno Kultanen pelasi urallaan 102 NHL-ottelua Boston Bruinsissa. Kuvassa Kultanen Södertälje SK:n paidassa kaudella 2007–2008.

|  |  |  |
| --- | --- | --- |
| * Suomi Mika Alatalo
* Suomi Kasper Björkqvist
* Kanada Brett Carson
* Kanada Josh Green
* Suomi Ilkka Heikkinen
* Kanada Leland Irving
* Suomi Mikko Jokela
* Suomi Hannu Kamppuri
* Suomi Michael Keränen
* Suomi Marko Kiprusoff
 | * Suomi Jarno Kultanen
* Suomi Rasmus Kupari
* Suomi Kevin Lankinen
* Kanada Jim Leavins
* Suomi Mikko Lehtonen
* Suomi Anssi Melametsä
* Suomi Jarmo Myllys
* Suomi Joni Ortio
* Kanada Steve Peters
* Suomi Seppo Repo
 | * Tšekki Libor Šulák
* Kanada Christian Thomas
* Saksa Niklas Treutle
* Suomi Marko Tuomainen
* Suomi Petri Varis
* Kanada Matt Watkins
* Yhdysvallat Tommy Wingels
* Kanada Gary Yaremchuk
 |

### Muut joukkueessa pelanneet nimekkäät pelaajat

Frédéric Cloutier

|  |  |
| --- | --- |
| * Venäjä / Neuvostoliitto Viktor Tjumenev
* Venäjä Nikita Aleksandrov
* Suomi / Viro Siim Liivik
* Kanada / Italia Frederic Cloutier
* Suomi Mikko Rämö
* Suomi Olli Julkunen
* Suomi Mikko Liukkonen
* Norja Alexander Bonsaksen
 | * Suomi Jari Kauppila
* Ruotsi Malte Strömwall
* Suomi Kasper Björkqvist
* Suomi Toni Kähkönen
* Suomi Timo Susi
* Suomi Juha-Pekka Haataja
* Suomi Ari Vallin
 |

Päävalmentajat
--------------

|  |  |  |
| --- | --- | --- |
| * Suomi Seppo Soila 1965–1966
* Suomi Pekka Puujalka 1966–1968
* Suomi Eero Käckman 1968–1969
* Suomi Pekka Puujalka 1969–1970
* Suomi Jorma Hietanen 1970–1971
* Suomi Aarre Paavola 1971–1973
* Suomi Teuvo Myyryläinen 1973–1975
* Suomi Esa Sirén 1975–1977
* Suomi Reijo Hakanen 1977–1978
* Suomi Heikki Kokki 1978–1982
* Suomi Esa Sirén 1982–1984
 | * Suomi Heikki Juselius 1984–1985
* Suomi Reino Ruotsalainen 1985–1988
* Suomi Urpo Ylönen 1988–1990
* Suomi Olli Hietanen 1990–1991
* Suomi Esa Sirén 1991–1993
* Suomi Antero Väätämöinen 1993–1994
* Suomi Timo Turunen 1994–1996
* Suomi Olli Hietanen 1996–1997
* Suomi Kari Henttu 1997–1999
* Suomi Ismo Läntinen 1998–1999
* Suomi Esa Sirén 1999–2000
 | * Suomi Petteri Sihvonen 2000–2001
* Suomi Reijo Mansikka 2001–2006
* Tšekki Vladimír Kolek 2006–2009
* Suomi Ismo Lehkonen 2009–2012
* Suomi Juha Juujärvi 2012–2014
* Suomi Petri Mattila 2014–2016
* Suomi Tuomas Tuokkola 2016–2019
* Suomi Mikko Heiskanen 2019 (Korvasi Tuokkolan)
* Suomi Jussi Ahokas 2019–2021
* Suomi Olli Salo 2021–
 |

Kannattajatoiminta
------------------

KooKoon virallinen kannattajayhdistys on Kuudes Kenttäpelaaja Ry (lyh. KKP), joka on perustettu vuonna 2001. Yhdistyksen tarkoituksena on viedä kouvolalaista fanikulttuuria eteenpäin. Yhdistykseen kuului kaudella 2010–2011 ensimmäisen kerran yli sata jäsentä, tarkalleen 118. Tammikuussa 2012 yhdistyksen jäsenmäärä oli 135, joka syntyi kotipeleissä pidetyssä rekrytointikampanjassa. Kolmannen liigakauden keväällä jäsenmäärä oli kasvanut jo lähes kolmeensataan. 2020 jäsenmäärä on noussut yli 400.

Kuudes Kenttäpelaaja Ry järjestää kauden aikana vieraspelimatkoja. Yhdistys on järjestänyt toisinaan Mestis-otteluihin Revanssiviikonlopun ansiosta niin sanottuja megamatkoja, joissa katsojat pääsevät ilmaiseksi peleihin. Joulukuussa 2010 Turkuun lähti katsojia kuusi bussilastia ja marraskuussa 2011 Mikkeliin viisi bussillista.

Kouvolan Nuorkauppakamari järjestää vuosittain yleisöäänestyksen, jolla selvitetään vuoden positiivisin kouvolalainen. Vuoden 2019 positiivisimmaksi kouvolalaiseksi valittiin huikealla äänivyöryllä KooKoon kannattajayhdistys Kuudes Kenttäpelaaja ry. KKP sai yli 40% annetuista äänistä, yhteensä 721 kappaletta. Kaikkiaan äänestys keräsi sen historian suurimman äänimäärän, 1 770 ääntä.

*Go Go Girls* on KooKoon virallinen Cheerleader tiimi.

Nykyinen joukkue
----------------

| KooKoo kaudella 2023–2024 n · k · m |
| --- |
| Kokoonpano | Valmentajat |
| **Maalivahdit*** 31  Tšekki Nick Malík
* 32  Suomi Oskari Setänen

**Puolustajat*** 49  Kanada Seth Barton
* 37  Ruotsi Gustav Bouramman
* 45  Kanada Charles-Edouard D'Astous
* 17  Suomi Ari Gröndahl
* 7  Suomi Joni Jurmo
* 43  Suomi Miska Kukkonen
* 6  Suomi Joonas Lehtivuori **(A)**
* 4  Suomi Väinö Liikonen
* 24  Suomi Eero Teräväinen
* 3  Suomi Veeti Väisänen
 |  | **Hyökkääjät*** 10  Suomi Leevi Aaltonen
* 2  Suomi Verneri Ahonen
* 91  Ruotsi Linus Andersson
* 11  Ruotsi Petter Emanuelsson
* 23  Suomi Teemu Engberg
* 75  Suomi Arttu Ilomäki
* 29  Tšekki Radek Koblížek
* 74  Suomi Olli Korhonen
* 12  Suomi Ville Leskinen
* 22  Ruotsi Emil Molin
* 8  Suomi Jesse Nurmi
* 18  Ruotsi Axel Ottosson
* 13  Suomi Otto Paajanen **(C)**
* 14  Suomi Toni Suuronen **(A)**
* 27  Kanada Ben Tardif
* 46  Slovenia Matic Török
* 20  Suomi Samuel Valkeejärvi
 |  | **Päävalmentaja*** Olli Salo

**Apulaisvalmentajat**
* Janne Grönvall
* Sami Helenius
* Tommi Satosaari

---

Selitykset* **(C)** Kapteeni
* **(A)** Varakapteeni

---

Lähde: Eliteprospects *eliteprospects.com*.  Päivitetty: 12. helmikuuta 2024 |

### Joukkueenjohto

* **Päävalmentaja:** Olli Salo Suomi
* **Apuvalmentaja:** Janne Grönvall Suomi
* **Apuvalmentaja:** Sami Helenius Suomi
* **Maalivahtivalmentaja:** Tommi Satosaari Suomi
* **Puheenjohtaja:** Mikko Pulkkinen Suomi
* **Urheilujohtaja:** Jarno Kultanen Suomi
* **Toimitusjohtaja:** Sakari Välimaa Suomi

Saavutukset
-----------

**Miehet**

* Mestis kultaa: 2013-14
* Mestis hopeaa: 2001-02, 2012-13, 2014-15
* Mestis pronssi: 2002-03, 2009-10, 2011-12
* Mestiksen runkosarjan voitto: 2010
* I-divisioonan voitto: 1986–87
* I-divisioonan (Fazer-liiga) toinen: 1994–95
* I-divisioonan kolmas: 1982–83, 1984–85, 1985–86, 1991–92,  1992–93
* Maakuntasarja voitto: 1971-72
* Etelä-Saimaa-turnauksen toinen: 2013
* Vaasa Cupin voitto: 2013
* Tampere Cupin voitto: 2021

Tunnustuspalkinnot
------------------

| Kausi | Palkinto | Voittaja |
| --- | --- | --- |
| 1991–92 | Waltteri Immonen -palkinto | Jouko Myrrä |
| 1999–00 | Fair Play joukkue (I-divisioona) | KooKoo |
| 2001–02 | Raimo Määttänen -palkinto | Reijo Mansikka |
| 2001–02 | Kai Nurminen -palkinto | Tomi Pöllänen |
| 2002–03 | Petri Varis -palkinto | Ossi Louhivaara |
| 2003–04 | Pasi Nurminen -palkinto | Jaakko Suomalainen |
| 2008–09 | Kai Nurminen -palkinto | Lou Dickenson |
| 2008–09 | Jari Hirsimäki -palkinto | Mikko Liukkonen |
| 2009–10 | Jari Lippojoki -palkinto | Pasi Järvinen |
| 2009–10 | Mika Helkearo -palkinto | Mikko Liukkonen |
| 2010–11 | Pasi Nurminen -palkinto | Mikko Rämö |
| 2011–12 | Pasi Nurminen -palkinto | Mikko Rämö |
| 2011–12 | Jari Hirsimäki -palkinto | Mikko Liukkonen |
| 2013–14 | Håkan Hjerpe -palkinto | Tomi Peltonen |
| 2013–14 | Waltteri Immonen -palkinto | Jan-Mikael Juutilainen |
| 2013–14 | Juhani Tamminen -palkinto | Juha Juujärvi |
| 2014–15 | Mika Helkearo -palkinto | Juuso Rajala |
| 2014–15 | Kultainen kiekko | Juuso Rajala |
| 2014–15 | Kai Nurminen -palkinto | Teemu Rinkinen |
| 2014–15 | Waltteri Immonen -palkinto | Mikko Virtanen |
| 2014–15 | Jouni Rinne -palkinto | Juuso Rajala |
| 2015–16 | SM-liigan viihdyttävin pelaaja | Ari Vallin |
| 2018–19 | Veli-Pekka Ketola -palkinto | Malte Strömwall |
| 2018–19 | Aarne Honkavaara -palkinto | Malte Strömwall |
| 2019–20 | Pekka Rautakallio -palkinto | Matt Caito |
| 2019–20 | Kalevi Numminen -palkinto | Jussi Ahokas |
| 2020–21 | Jarmo Wasama -palkinto | Kasper Björkqvist |
| 2023–24 | Juha Rantasila -palkinto | Charles-Edouard D’Astous |
|

### Logo

* KooKoon ensimmäinen käytössä ollut logoKooKoon ensimmäinen käytössä ollut logo
* KooKoon logo vuodesta 2005 vuoteen 2020. Uudessa logossa on lisätty valkoinen reuna logon ympärille.KooKoon logo vuodesta 2005 vuoteen 2020. Uudessa logossa on lisätty valkoinen reuna logon ympärille.

Peliasu
-------

Koti ja vieras peliasut vuosilta 2006-2011

1990-Luvun puolivälissä KooKoon pelipaidat saivat täyden uuden ilmeen. Paitoja koristi kolmion muotoinen sinertävä jäähile kuviointi, seuran tunnuksesta lähtien. Mutta 2000-luvun puolella jo palattiin perinteisempään oranssi mustaan.

Vuosina 2004–2007 KooKoo pelasi kotiottelunsa oransseissa paidoissa, ja logon väritys oli silloin sini-oranssi. Joukkue pelasi perinteisesti kotipelinsä musta-oranssissa paidassa, mustissa housuissa ja mustissa sukissa. Tähän asuun se palasi kaudella 2007–2008, ja samasta kaudesta lähtien se on pelannut vierasottelunsa valko-oranssissa paidassa ja valkoisissa sukissa. 

SM-Liiga kaudesta 2017-2018 lähtien KooKoo alkoi pelata vierasottelunsa oransseissa väreissä. Samalla kaudella se käytti Suomi 100 –juhlaottelussa sinisiä erikoispaitoja, jotka huutokaupattiin pelin jälkeen.

Kaudella 2020-2021 KooKoo toi toiseksi vieraspaidaksi valkoisen version takaisin. Valkoinen pelipaita on käytössä niissä vierasotteluissa, joissa kotijoukkue pelaa punaisella: (Helsingissä, Porissa ja Vaasassa). Syy tähän oli se että värit eivät erotu toisistaan parhaalla mahdollisella tavalla, etenkään nopeissa tilanteissa tai tv-kuvissa. Tästä myös nousi aiemmalla kaudella pienoinen kohu ja ajateltiin värisokeidenkin kannalta asiaa.

Sijoitukset kausittain
----------------------

|  |
| --- |
|  |
| **Kausi** | Pisteet | Sija | **Sarja** |
| 1966–1967 | 11 | 2. | Maakuntasarjan Etelä-Suomen lohko |
| 1967–1968 | 8 | 4. | Maakuntasarjan Suur-Savo lohko |
| 1968–1969 | 6 | 5. | Maakuntasarjan Kaakkois-Suomen lohko |
| 1969–1970 | 12 | 3. | Maakuntasarjan Kaakkois-Suomen lohko |
| 1970–1971 | 26 | 2. | Maakuntasarjan Kymenlaakso lohko |
| 1971–1972 | 17 | 1. | Maakuntasarjan Kymenlaakso lohko |
| 1972–1973 | 16 | 3. | Suomensarjan itälohko |
| 1973–1974 | 38 | 2. | Suomensarjan itälohko |
|  | 6 | 5. | Mestaruussarjan karsintasarja |
| 1974–1975 | 23 | 6. | I-divisioona |
| 1975–1976 | 38 | 5. | I-divisioona |
| 1976–1977 | 24 | 7. | I-divisioona |
| 1977–1978 | 25 | 9. | I-divisioona |
| 1978–1979 | 31 | 7. | I-divisioona |
| 1979–1980 | 23 | 8. | I-divisioona |
| 1980–1981 | 32 | 6. | I-divisioona |
| 1981–1982 | 22 | 9. | I-divisioona |
| 1982–1983 | 40 | 3. | I-divisioona |
| 1983–1984 | 33 | 6. | I-divisioona |
| 1984–1985 | 56 | 3. | I-divisioona |
| 1985–1986 | 63 | 3. | I-divisioona |
| 1986–1987 | 74 | 1. | I-divisioona |
| 1987–1988 | 15 | 10. | SM-liiga |
| 1988–1989 | 36 | 9. | SM-liiga |
| 1989–1990 | 26 | 11. | SM-liiga |
| 1990–1991 | 27 | 10. | I-divisioona |
| 1991–1992 | 61 | 3. | I-divisioona |
| 1992–1993 | 36 | 1. | I-divisioona |
|  | 57 | 3. | Finlandia-liiga |
| 1993–1994 | 43 | 7. | I-divisioona |
| 1994–1995 | 58 | 2. | Fazer-liiga |
| 1995–1996 | 42 | 12. | Fazer-liiga |
| 1996–1997 | 19 | 15. | I-divisioona |
| 1997–1998 | 21 | 2. | II-divisioona |
| 1998–1999 | 27 | 2. | II-divisioona |
| 1999–2000 | 54 | 6. | I-divisioona |
| 2000–2001 | 31 | 11. | Mestis |
| 2001–2002 | 57 | 2. | Mestis |
| 2002–2003 | 63 | 3. | Mestis |
| 2003–2004 | 53 | 4. | Mestis |
| 2004–2005 | 35 | 10. | Mestis |
| 2005–2006 | 50 | 5. | Mestis |
| 2006–2007 | 59 | 5. | Mestis |
| 2007–2008 | 82 | 4. | Mestis |
| 2008–2009 | 81 | 5. | Mestis |
| 2009–2010 | 87 | 3. | Mestis |
| 2010–2011 | 103 | 4. | Mestis |
| 2011–2012 | 91 | 3. | Mestis |
| 2012–2013 | 79 | 2. | Mestis |
| 2013–2014 | 99 | 1. | Mestis |
| 2014–2015 | 109 | 2. | Mestis |
| 2015–2016 | 78 | 11. | SM-liiga |
| 2016–2017 | 70 | 13. | SM-liiga |
| 2017–2018 | 62 | 14. | SM-liiga |
| 2018–2019 | 73 | 13. | SM-liiga |
| 2019–2020 | 110 | 5. | SM-liiga |
| 2020–2021 | 91 | 9. | SM-liiga |
| 2021–2022 | 94 | 4. | SM-liiga |
| 2022–2023 | 84 | 8. | SM-liiga |
| 2023–2024 | 79 | 12. | SM-liiga |

Lähteet
-------

1. 1 2 3  Lumon Areenan yleisökapasiteetti muuttuu  11.9.2023. KooKoo. Viitattu 22.10.2023.
2. ↑  Vilén, Jan: Liiga laajenee 15 joukkueen sarjaksi – sarjajärjestelmä pitää uudistaa *hs.fi*.  1.10.2014. Helsingin Sanomat. Viitattu 1.10.2014.
3. ↑  Yhteystiedot *kookoo.fi*. KooKoo Hockey Oy. Viitattu 9.6.2020.
4. ↑  KooKoo Hockey Oy:n lisenssianomus liigaan hyväksytty *liiga.fi*.  1.10.2014. Liiga. Viitattu 1.10.2014.
5. ↑  KooKoo nollasi Jukurit seiskapelissä – välierissä odottaa Tappara: "Ei me tätä jäädä tuulettelemaan" *iltalehti.fi*.  6.4.2022. Iltalehti. Viitattu 6.4.2022.
6. 1 2  Lumon areena KooKoo Hockey Oy. Viitattu 12.9.2019.
7. ↑  Kaakon Viestintä Oy: Yleisöennätys paukkui rikki Sumulaaksossa – 5 903 katsojaa näki KooKoon ja Jukureiden ilmaispelin, jonka KooKoo vei 1–0 - Kouvolan Sanomat *kouvolansanomat.fi*.  1.2.2020. Viitattu 2.3.2020.
8. ↑  KooKoo Mestis-mestariksi yleisöennätyksen edessä  14.4.2014. Jatkoaika.com. Viitattu 15.4.2014.
9. ↑  Hall of Fame *kookoo.fi*. KooKoo Hockey Oy. Viitattu 27.12.2018.

Aiheesta muualla
----------------

* KooKoon kotisivu
* KooKoon kannattajasivut
* Jatkoajan artikkeli KooKoon historiasta
* KooKoon historiaa seuran kotisivuilla

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Jääkiekon SM-liiga |
| --- |
|  |
| Joukkueet | 
* HIFK
* HPK
* Ilves
* Jukurit
* JYP
* KalPa
* KooKoo
* Kärpät
* Lukko
* Pelicans
* SaiPa
* Sport
* Tappara
* TPS
* Ässät

 |
|  |
| Palkinnot | 
* Kanada-malja
* Harry Lindbladin muistopalkinto
* Hopealuistin
* Aaro Kivilinnan muistopalkinto
* Lasse Oksanen -palkinto
* Jari Kurri -palkinto
* Kultainen kypärä
* Jääkiekon SM-liigan viihdyttävin pelaaja
* Veli-Pekka Ketola -palkinto
* Aarne Honkavaara -palkinto
* Jarmo Wasaman muistopalkinto
* Jääkiekon SM-liigan kuukauden pelaaja
* Urpo Ylönen -palkinto
* Pekka Rautakallio -palkinto
* Juha Rantasila -palkinto
* Matti Keinonen -palkinto
* Raimo Kilpiö -palkinto
* Unto Wiitala -palkinto
* Pentti Isotalo -palkinto
* Kultainen pilli
* Kalevi Numminen -palkinto

 |

 |